《钵池山》
明代·苏民怀

鼓角斜阳散骑时，秋风禾黍正离离。荒原野烧留丹井，古寺空林有钵池。

漭漭河流天外合，森森帆影雨中移。小山何处堪招隐，肠断淮南桂树枝。

作者简介：苏民怀，字子仁，一字懋德。南海人。明世宗嘉靖四十三年（一五六四）举人。初官赵州，入为国子监丞，迁刑部主事，改户部，历郎中，终朗宁知府。著有《吹池稿》。清温汝能《粤东诗海》卷三二有传。